sukhrobnurali/uzbek-legal-corpus huggingface dataset:
AYRIM QONUN HUJJATLARIGA QOʻShIMChALAR VA OʻZGARTIShLAR KIRITISh TOʻGʻRISIDA
(law, 2003-02-11)

Oʻzbekiston Respublikasi Oliy Kengashi qaror qiladi: Oʻzbekiston Respublikasining quyidagi qonun hujjatlariga, xususan: V. Oʻzbekiston Respublikasining 1963-yil 23-mart Qonuni bilan tasdiqlangan Oʻzbekiston Respublikasining Grajdanlik-protsessual kodeksiga (Oʻzbekiston Respublikasi Oliy Sovetining Vedomostlari, 1963-yil, № 9, 31-modda) quyidagi oʻzgartishlar va qoʻshimchalar kiritilsin: 455-modda quyidagicha mazmundagi ikkinchi qism bilan toʻldirilsin: “Undirish garov narsasiga qaratilganda garovga oluvchining talablarini qondirishga boshqa kreditorlarga nisbatan ustunlik beriladi. Oʻzbekiston Respublikasining qonunlarida nazarda tutilgan istisnolar bundan mustasno”; ushbu moddaning ikkinchi qismi uchinchi qism deb hisoblansin. VI. 1992-yil 9-dekabrda qabul qilingan “Prokuratura toʻgʻrisida”gi Oʻzbekiston Respublikasi Qonuni (Oʻzbekiston Respublikasi Oliy Kengashining Axborotnomasi, 1993-yil, № 1, 29-modda) 39-moddasining birinchi qismi uchinchi xatboshisidagi “rayosatlari sud hayʼatlari ishni kassatsiya tartibida qarab chiqib, qabul qilgan qarorlariga” degan soʻzlar “sud xayʼatlari ishni kassatsiya tartibida qarab chiqib, qabul qilgan ajrimlariga” degan soʻzlar bilan almashtirilsin.
“OʻZBEKISTON RESPUBLIKASIDA TADBIRKORLIK TOʻGʻRISIDA”GI OʻZBEKISTON RESPUBLIKASINING QONUNIGA OʻZGARTISh VA QOʻShIMChALAR KIRITISh HAQIDA
(law, 1999-04-29)

“Oʻzbekiston Respublikasida tadbirkorlik toʻgʻrisida”gi Oʻzbekiston Respublikasining 1991-yil 15-fevraldagi Qonuniga (Oʻzbekiston Respublikasi Oliy Kengashining Axborotnomasi, 1991-yil, № 4, 60-modda) quyidagi oʻzgartish va qoʻshimchalar kiritilsin: 1. Muqaddimaning ikkinchi qismi quyidagi tahrirda bayon etilsin: “Qonun tadbirkorlarning iqtisodiy va huquqiy mustaqilligini kafolatlaydi, ularning huquqlari va javobgarligini belgilab beradi, tadbirkorlarning bir-birlari bilan va boshqa korxonalar hamda tashkilotlar bilan, barcha boshqaruv idoralari bilan oʻzaro munosabatlarini Oʻzbekiston Respublikasi Konstitutsiyasida mustahkamlab qoʻyilgan mulkchilik shakllari asosida va ularga muvofiq tartibga solib turadi”. 2. 1-moddaning: birinchi qismi quyidagi tahrirda bayon etilsin: “Tadbirkorlik – mulkchilik subyektlarining mollar ishlab chiqarish va xizmatlar koʻrsatish hamda foyda yoki daromad olishga qaratilgan amaldagi qonunlar doirasida tashabbuskorlik bilan faoliyat koʻrsatishidir”; ikkinchi qismi uchinchi xatboshisidagi “fuqarolar” degan soʻzlar “jismoniy” degan soʻzlar bilan almashtirilsin; uchinchi qismi quyidagi tahrirda bayon etilsin: “Tadbirkorlik faoliyati mulkdor tomonidan ham, shuningdek uning mol-mulkini idora qiluvchi subyekt tomonidan ham amalga oshirilishi mumkin”. 3. 3-moddaning: uchinchi va beshinchi xatboshilari chiqarib tashlansin; toʻrtinchi va oltinchi xatboshilari tegishli ravishda uchinchi va toʻrtinchi xatboshilari deb hisoblansin. 4. 4-modda birinchi qismining ikkinchi xatboshisidan “va SSSRning” degan soʻzlar chiqarib tashlansin. 5. 5-moddaning: ikkinchi xatboshisidagi “mehnat faoliyati asosida” degan soʻzlar “tartibdagi faoliyat” degan soʻzlar bilan almashtirilsin; uchinchi xatboshisidan “ayrim fuqaro tomonidan” va “xususiy” degan soʻzlar chiqarib tashlansin; toʻrtinchi va beshinchi xatboshilari quyidagi tahrirda bayon etilsin: “Bir guruh fuqarolar va yuridik shaxslar tomonidan amalga oshiriladigan jamoa tadbirkorligi yoki hamkorlikdagi tadbirkorlik”. 6. 7-moddaning: birinchi qism birinchi xatboshisi quyidagi tahrirda bayon etilsin: “Har bir fuqaro (bir guruh fuqarolar) xoʻjalik yurituvchi boshqa subyektlar bilan teng asoslarda Oʻzbekiston Respublikasi qonunlarida belgilangan shartlarga rioya qilgan holda”; ikkinchi xatboshisidan “Oʻzbekiston Respublikasi qonunlarida belgilangan shartlarga rioya qilgan holda” degan soʻzlar chiqarib tashlansin; toʻrtinchi xatboshisida “fuqarolarning” degan soʻz “jismoniy shaxslarning” degan soʻzlar bilan almashtirilsin. beshinchi, oltinchi va yettinchi xatboshilari quyidagi tahrirda bayon qilinsin: “mustaqil tarzda xodimlarni yollash va ishdan boʻshatish; tadbirkorlik orqali chegaralanmagan miqdorda, lekin soliq solinadigan shaxsiy daromad orttirish; ijtimoiy taʼminlanish va ijtimoiy sugʻurta qilinish huquqiga egadir”.
“TAʼLIM TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 1997-09-30)

“25-modda. Taʼlimni boshqarish davlat idoralari bilan davlat tasarrufida boʻlmagan taʼlim muassasalarining oʻzaro munosabatlari
Davlat tasarrufida boʻlmagan taʼlim muassasalari Oʻzbekiston Respublikasi Vazirlar Mahkamasi tasdiqlagan Nizomga muvofiq bunday faoliyat bilan shugʻullanish uchun ruxsat (litsenziya) olganlaridan keyingina taʼlim berish faoliyati bilan shugʻullanish huquqiga ega boʻladilar. Davlat tasarrufida boʻlmagan taʼlim muassasalari tomonidan Oʻzbekiston Respublikasining taʼlim toʻgʻrisidagi qonunlari buzilgan hollarda davlat taʼlim boshqaruv organlari nizo sud tartibida hal etilgunga qadar bu muassasalar faoliyatini toʻxtatib turishga va Oʻzbekiston Respublikasining amaldagi qonunlariga muvofiq ularning rahbarlarini egallab turgan lavozimidan ozod etish haqida taklif kiritishga haqlidir. Davlat tasarrufida boʻlmagan taʼlim muassasalariga qabul davlat oʻquv yurtlari uchun belgilangan tartibda va muddatlarda oʻtkaziladi”. 4. 38-moddaning oltinchi xatboshisidagi “ayrim fuqarolar” va yettinchi xatboshisidagi “fuqarolari” degan soʻzlar chiqarib tashlansin. 5. 39-moddaning ikkinchi xatboshisi quyidagi tahrirda bayon etilsin: “Davlat tasarrufida boʻlmagan taʼlim muassasasi Oʻzbekiston Respublikasi Vazirlar Mahkamasi tomonidan belgilangan tartibda davlat roʻyxatidan oʻtkazilgan vaqtdan boshlab yuridik shaxs huquqini qoʻlga kiritadi”.
SOBIQ SSR ITTIFOQINING MUKOFOTLAR QONUNIDA BELGILANGAN HUQUQ VA BURChLARNI OʻZBEKISTON RESPUBLIKASI FUQAROLARIDA SAQLAB QOLISh TOʻGʻRISIDA
(decree, 1993-05-07)

Oʻzbekiston Respublikasi fuqarolarining Ulugʻ Vatan urushi yillaridagi, uning iqtisodini, fani va madaniyatini shakllantirishdagi, xalqlar oʻrtasida tinchlik, doʻstlik va hamkorlikni mustahkamlashdagi xizmatlarini eʼtirof etib, qaror qilaman: 1. Sobiq SSR Ittifoqining davlat mukofotlariga sazovor boʻlgan Ulugʻ Vatan urushi qatnashchilarida, Oʻzbekiston Respublikasi xalq xoʻjaligining xodimlari va boshqa fuqarolarida ilgari mukofotlar qonunida koʻzda tutilgan huquq va burchlar saqlab qolinsin. 2. Farmon imzolangan paytdan boshlab kuchga kiradi.
IJODKOR YoShLARNING “ISTEʼDOD” RESPUBLIKA JAMGʻARMASINI TUZISh HAQIDA
(decree, 1996-09-27)

Adabiyot, sanʼat va meʼmorchilik sohalarida isteʼdodli yoshlarni izlab topish, ularning ijod salohiyatini Vatanimiz mustaqilligi va xalqimiz maʼnaviyatini mustahkamlash, boyitishga yoʻnaltirish, ularga gʻamxoʻrlik koʻrsatishni zamon talablari darajasiga koʻtarish maqsadida: 1. Ijodkor yoshlarning “Isteʼdod” respublika jamgʻarmasi tuzilsin. Jamgʻarmaning asosiy vazifalari etib: — mavjud taʼlim-tarbiya tizimlarida maxsus oʻquv dasturlarini muvofiqlashtirishda ishtirok etish; — joylarda iqtidorli yoshlarni turli maqbul shakllarda sinov, tanlov-koʻriklar vositalarida aniqlashga alohida eʼtibor qaratish; — xalq ijodiyoti va amaliy sanʼat turlarini rivojlantirishda faol qatnashish; — iqtidorli yoshlarni ragʻbatlantirish va kamol topishlari uchun zarur shart-sharoitlar yaratishga koʻmaklashish; — yosh ijodkorlar asarlari nashri, namoyishi va keng targʻib etishda homiylik qilish kabilar belgilansin. 2. Jamgʻarmaning moliyaviy, moddiy-texnikaviy negizini yaratish va mustahkamlash maqsadida Vazirlar Mahkamasining zaxira jamgʻarmasidan 250 million soʻm pul ajratilsin. 3. Qoraqalpogʻiston Respublikasi Vazirlar Kengashi, Toshkent shahar hokimligi va barcha viloyat hokimliklari, tegishli vazirlik na tashkilotlar mazkur jamgʻarma faoliyatini maʼnaviy hamda moddiy jihatdan qoʻllab-quvvatlash choralarini koʻrsinlar. 4. Oʻzbekiston Respublikasi Vazirlar Mahkamasi tegishli vazirliklar, tashkilotlar va ijodiy uyushmalar bilan kelishgan holda bir oy muddat ichida mazkur Farmonni roʻyobga chiqarishni tashkiliy jihatdan taʼminlash uchun qaror qabul qilsin.
OʻZBEKISTON RESPUBLIKASINING DAVLAT ChEGARASINI QOʻRIQLAShNI YANADA MUSTAHKAMLASh TOʻGʻRISIDA
(decree, 2018-06-07)

Oʻzbekiston Respublikasining davlat chegarasini koʻriqlashni yanada mustahkamlash, chegara qoʻshinlarini boshqarishni takomillashtirish va ularning jangovar qobiliyatini oshirish maqsadida: 1. Oʻzbekiston Respublikasi Milliy xavfsizlik xizmati /oʻrt. Gʻ. Aliyev/ chegara qoʻshinlarida jangovar tayyorgarlikni oshirish, boshqaruvni takomillashtirish, intizomni mustahkamlashga oid qoʻshimcha tadbirlar qabul qilsin. 2. Milliy xavfsizlik xizmati huzuridagi Chegara qoʻshinlari boshqarmasi Milliy xavfsizlik xizmatining Chegara qoʻshinlari bosh boshqarmasiga aylantirilib, Milliy xavfsizlik xizmati raisining oʻrinbosari — Chegara qoʻshinlari boshqarmasining boshligʻi lavozimi tugatilsin. 3. Oʻzbekiston Respublikasining “Mudofaa toʻgʻrisida”gi Qonuniga qatʼiyan muvofiq tarzda Davlat xavfsizlik xizmati chegara qoʻshinlarining Mudofaa vazirligi bilan tegishli darajada oʻzaro hamkorligini taʼminlash zarur deb hisoblanib, yetarli miqdorda chaqiriluvchilar tarkibini tanlash, ularni toʻliq va sifatli butlashga alohida eʼtibor qaratilsin. Oʻzbekiston Respublikasi Mudofaa vazirligi /oʻrt. R. Axmedov/ zimmasiga chegara qoʻshinlarini chaqiriluvchilar zaxirasi bilan taʼminlash, ofitser kadrlar tayyorlash, shuningdek Oʻzbekiston Respublikasi chegara qoʻshinlarining qismlari va boʻlinmalarini qurol-yaroq, harbiy texnika va harbiy-texnikaviy mulk bilan jihozlash vazifasi topshirilsin.
DAVLAT BOJI STAVKALARI TOʻGʻRISIDA
(resolution, 1994-11-03)

Oʻzbekiston Respublikasining “Davlat boji haqida”gi Qonuniga muvofiq Vazirlar Mahkamasi qaror qiladi; 1. Ilova qilinayotgan Davlat boji stavkalari tasdiqlansin. 2. Oʻzbekiston Respublikasi Vazirlar Mahkamasi huzuridagi Davlat soliq Bosh boshqarmasi: Oʻzbekiston Respublikasi Moliya vazirligi bilan birgalikda ikki hafta muddatda Oʻzbekiston Respublikasining “Davlat boji haqida”gi Qonunini qoʻllash boʻyicha Yoʻriqnoma ishlab chiqsin va tasdiqlasin; Davlat bojining budjet daromadiga oʻz vaqtida va toʻla tushishi ustidan tegishli nazoratni taʼminlasin. 3. Mazkur qaror qabul qilinishi munosabati bilan Oʻzbekiston Respublikasi hududida quyidagilar qoʻllanilmasin: SSSR Ministrlar Sovetining “Davlat boji stavkalari haqida” 1979-yil 29-iyundagi 648-son qarori; SSSR Ministrlar Sovetining “Aliment toʻlashdan bosh tortuvchi ota-onalarni qidirish vaqtida voyaga yetmagan bolalarga vaqtinchalik nafaqalar joriy etish toʻgʻrisida” 1984-yil 6-fevraldagi 134-son qarori 2-bandining Davlat boji qismi (SSSR Ministrlar Sovetining 1989-yil 25-yanvardagi 67-son qarori 3-bandining tahririda); SSSR Ministrlar Sovetining “SSSR Ministrlar Sovetining “Davlat boji stavkalari toʻgʻrisida” 1979-yil 29-iyundagi 648-son qaroriga oʻzgartirishlar kiritish toʻgʻrisida” 1989-yil 25-oktabrdagi 894-son qarori; SSSR Ministrlar Sovetining “SSSR Ministrlar Sovetining “Davlat boji toʻgʻrisida” 1979-yil 29-iyundagi 648-son qaroriga oʻzgartirishlar kiritish toʻgʻrisida” 1990-yil 10-fevraldagi 143-son qarori; SSSR Ministrlar Sovetining “SSSRdan ketish va SSSRga kelish uchun hujjatlarni rasmiylashtirish vaqtida Davlat boji olish tartibi va miqdori haqida” 1991-yil 8-iyuldagi 452-son qarori. 4. Oʻzbekiston SSR Ministrlar Sovetining 1979-yil 16-iyuldagi 495-son (OʻzSSR QT 1979-yil, 7-son, 28-modda), 1981-yil 3-iyuldagi 538-son, 1987-yil 7-apreldagi 179-son (OʻzSSR QT, 1987-yil, 4-son, 22-modda) qarorlari, Oʻzbekiston SSR Ministrlar Sovetining 1984-yil 13-fevraldagi 84-son qarori (OʻzSSR QT, 1984-yil, 2-son, 8-modda) 1-bandining “b” kichik bandi va Oʻzbekiston Respublikasi Vazirlar Mahkamasining 1991-yil 16-sentabrdagi 233-son qarori (Oʻzbekiston Respublikasi QT, 1991-yil, 9-son, 30-modda)ga ilova oʻz kuchini yoʻqotgan deb hisoblansin.
GʻALABA KUNI BAYRAM QILINIShI MUNOSABATI BILAN ULUGʻ VATAN URUShI QATNAShChILARINI RAGʻBATLANTIRISh TOʻGʻRISIDA
(decree, 1993-04-26)

Ulugʻ Vatan urushi qatnashchilarining Oʻzbekiston Respublikasi davlat manfaatlarini himoya qilishdagi, uning iqtisodiyoti, madaniyatini rivojlantirishdagi, mustaqillikni shakllantirishdagi, yosh avlodni tarbiyalashdagi katta xizmatlari uchun shuningdek 9-may — Falaba kuni bayram qilinishi munosabati bilan: 1. Ulugʻ Vatan urushi qatnashchilari va nogiron baynalminal jangchilar, shuningdek halok boʻlgan harbiy xizmatchilarning oilalari 10 ming soʻm miqdorda pul bilan mukofotlansin. 2. Oʻzbekiston Respublikasining Moliya vazirligi Oʻzbekiston Respublikasi Ijtimoiy taʼminot vazirligi va Oʻzbekiston Respublikasining Pensiya jamgʻarmasi bilan birgalikda bir hafta muddat ichida mazkur Farmonda koʻzda tutilgan xarajatlarni pul bilan taʼminlash tartibi va manbalarini aniqlasin. 3. Oʻzbekiston Respublikasining Markaziy banki, Oʻzbekiston Respublikasining Pensiya jamgʻarmasi, Ijtimoiy taʼminot vazirligi, Mudofaa vazirligi, Ichki ishlar vazirligi, Oʻzbekiston Respublikasining Milliy xavfsizlik xizmati yuqorida koʻrsatilgan ragʻbatlantirish mukofotining oʻz vaqtida toʻlanishini taʼminlasinlar.
“OʻZTADBIRKORBANK”NING TAShKIL TOPIShIDA AMALIY YORDAM KOʻRSATISh BOʻYIChA QOʻShIMChA ChORA-TADBIRLAR TOʻGʻRISIDA
(resolution, 2021-02-22)

“Oʻztadbirkorbank”ning normal faoliyat koʻrsatishi va oldiga qoʻyilgan vazifalarni bajarishi maqsadida Vazirlar Mahkamasi qaror qiladi: 1. Maʼlumot uchun qabul qilinsinki, bankning ustav jamgʻarmasi 4,3 mlrd. soʻmdan iborat deb eʼlon qilingan va Moliya vazirligi — 1,5 mlrd. soʻm, “Oʻzdehqonchiliksanoatbank” — 100 mln soʻm, Shaxsiy yordamchi xoʻjalik egalari uyushmasi — 95 mln. soʻm va 200 ga yaqin qishloq tadbirkorlari — 72 mln. soʻm miqdorida ustav sarmoyasidagi ulushi bilan uning asosiy taʼsischilari etib belgilangan. Taʼsischilarni qoʻshimcha jalb qilish ishlari davom ettirilsin va bu ishlar joriy yilning 1-iyuligacha boʻlgan muddatda tugallansin. 2. “Oʻztadbirkorbank” ning ustav jamgʻarmasi aksiyalarni tarqatishdan olingan mablagʻlar hisobiga shakllanishini hisobga olib, yaqin vaqt ichida ularni taʼsischilar oʻrtasida joylashtirishga doir barcha ishlar tugallansin. 3. “Oʻztadbirkorbank”ka dehqon (fermer) xoʻjaliklariga, shaxsiy yordamchi xoʻjaliklar egalariga, qishloq xoʻjaligi ijarachilariga, qishloq xoʻjaligi mahsulotlarini qayta ishlovchi kichik va xususiy korxonalarga kreditlarni quyidagi foizlarda berish tavsiya etilsin: chorvachilik, donchilik va chorva ozuqasi ‎yetishtiruvchi xoʻjaliklarga ‎ ‎— 15 foiz;‎ meva-sabzavot mahsulotlari yetishtiruvchi‎xoʻjaliklarga‎ ‎— 20 foiz;‎ qishloq xoʻjaligi mahsulotlarini ‎qayta ishlovchi kichik va xususiy korxonalarga‎ ‎— 25 foiz;‎ qishloqdagi boshqa tadbirkorlarga‎ — umumiy tijorat asosida‎ 4. Oʻzbekiston Respublikasi Oliy va oʻrta maxsus taʼlim vazirligi “Oʻztadbirkorbank” buyurtmanomasiga koʻra oliy oʻquv yurtlarining tegishli mutaxassisliklar boʻyicha bitiruvchilarini bank tizimida ishlash uchun yuborishni nazarda tutsin. Oʻzbekiston Respublikasi Markaziy banki, “Oʻzsanoatqurilishbank”, “Oʻzdehqonchiliksanoatbank” “Oʻztadbirkorbank”ni malakali mutaxassislar bilan toʻldirishda samarali yordam koʻrsatsinlar. 5. “Oʻzshartnomasavdo”, “Oʻzbeksavdo” uyushmalari, Oʻzbekbirlashuv, “Oʻzqishloqxoʻjaliktaminottuzatish”, Oʻzbekiston Respublikasi Aloqa vazirligi “Oʻztadbirkorbank” buyurtmanomasiga koʻra zarur miqdorda asbob-anjomlar, kompyuter texnikasi, transport va aloqa vositalari ajratishni taʼminlasinlar. 6. Qoraqalpogʻiston Respublikasi Vazirlar Kengashi, viloyat, shahar, tuman hokimliklari bir oy muddatda “Oʻztadbirkorbank”ning filiallariga, telefon aloqasi bilan taʼminlagan holda, tegishli xizmat binolari ajratsinlar. 7. Toshkent shahar hokimligi “Oʻztadbirkorbank”ka ijaraga berilgan Jukovskiy koʻchasi, 52-uydagi binoni bir oy muddatda uning balansiga oʻtkazsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari oʻrtoq B. S. Hamidov zimmasiga yuklatilsin.
HUKUMATGA QARAShLI BOʻLMAGAN “SOGʻLOM AVLOD UChUN” XALQARO XAYRIYA JAMGʻARMASINI TAShKIL ETISh TOʻGʻRISIDA
(decree, 1993-04-23)

Kelajak avlodning salomatligini taʼminlash, onalik va bolalikni muhofaza qilish, bolalarning jismoniy, aqliy va maʼnaviy kamol topishi uchun qulay shart-sharoit yaratish maqsadida va mehnat jamoalari, sanoat korxonalari, jamoat tashkilotlari, bir qancha xorijiy kompaniyalar va firmalarning koʻpdan koʻpmurojaatlarini eʼtiborga olib: 1. Hukumatga qarashli boʻlmagan “Sogʻlom avlod uchun” xalqaro xayriya jamgʻarmasi tashkil etilsin. 2. Belgilab qoʻyilsinki, mazkur jamgʻarmani roʻyxatdan oʻtkazish va uning faoliyat tartibi Oʻzbekiston Respublikasining amaldagi qonunlari bilan belgilanadi. Jamgʻarma barcha yuridik va jismoniy shaxslar, jumladan xorijiy fuqarolar, tashkilotlar, firmalar va uyushmalar uchun ochiq deb hisoblansin. Vazirliklar, idoralar, konsernlar va hokimliklar “Sogʻlom avlod uchun” jamgʻarmasining faoliyatiga butun choralar bilan koʻmaklashsinlar. Barcha viloyat markazlarida va Toshkent shahrida jamgʻarmaning filiallari va boʻlinmalarini ochish maqsadga muvofiq deb topilsin. 3. Quyidagilar: — tugʻuruqqa yordam va bolalar muassasalarining moddiy-texnikaviy bazasini mustahkamlashga, ularni zamonaviy uskunalar bilan jihozlashga, yangi, samarali davolash vositalari bilan taʼminlashga; — jamoatchilik va davlat tuzilmalarining jahon tajribasini hisobga olgan holda kelajak avlod naslini yaxshilashga qaratilgan kuch-gʻayratlarini muvofiqlashtirishga keng koʻlamda koʻmaklashish jamgʻarmaning asosiy vazifalari deb hisoblansin. 4. “Sogʻlom avlod uchun” jamgʻarmasining yuksak ijtimoiy maqomi va nufuzi taʼminlansin. “Sogʻlom avlod uchun” ordeni bilan mukofotlash chogʻida jamgʻarma boshqaruvi taqdimnomalarning hal qiluvchi ahamiyati eʼtirof etilsin. 5. Oʻzbekiston Respublikasining Vazirlar Mahkamasi bir oy muddat ichida “Sogʻlom avlod uchun” jamgʻarmasi faoliyatini tashkil etish haqida qaror qabul qilsin va jamgʻarma toʻgʻrisidagi Nizomni tasdiqlasin.
BALAND TOGʻDAGI ASTRONOMIYA OBSERVATORIYALARI KITOB KOMPLEKSI ISHINI TASHKIL ETISH TOʻGʻRISIDA
(resolution, 2025-12-16)

Oʻzbekiston Respublikasi Prezidentining “Oʻzbekiston Respublikasining baland togʻdagi astronomiya observatoriyalari va ularga xizmat koʻrsatuvchi komplekslar toʻgʻrisida”gi Farmonini bajarish, Oʻzbekistonda astronomiya sohasidagi ilmiy tadqiqotlarni yanada rivojlantirish va baland togʻdagi astronomiya observatoriyalari Kitob kompleksi ishini tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi Farmonda belgilangan uning faoliyatining asosiy vazifalari va yoʻnalishlarining birinchi navbatda bajarilishini nazarda tutib, bir oy muddat ichida baland togʻdagi astronomiya observatoriyalari Kitob kompleksi haqidagi nizomni ishlab chiqsin va tasdiqlasin. 2. Oʻzbekiston Respublikasi Fanlar akademiyasi, Oʻzbekiston Respublikasi Fan va texnika davlat qoʻmitasi, Oʻzbekiston davlat kosmik tadqiqotlar agentligi boshqa manfaatdor vazirliklar va idoralar bilan birgalikda astronomiya sohasidagi fundamental va amaliy ishlarni rivojlantirish, xalqaro aloqalarni saqlab olish va kengaytirish uchun Maydanak togʻi rayonining nodir astroiqlim sharoitlaridan samarali foydalanish maqsadida 2 oy muddat ichida astronomiya tadqiqotlari xalqaro markazini tuzish yuzasidan takliflar ishlab chiqsinlar va Vazirlar Mahkamasiga kiritsinlar. 3. Oʻzbekiston Respublikasi Moliya vazirligi Oʻzbekiston Fanlar akademiyasiga 1993-yilda baland togʻdagi astronomiya observatoriyalari Kitob kompleksini taʼminlash uchun, koʻrsatib oʻtilgan observatoriyalar va ularga xizmat koʻrsatuvchi komplekslarning xodimlar soni va xarajatlar smetasi 70 foizga qisqartirilishini nazarda tutgan holda, zarur mablagʻ ajratsin. Oʻzbekiston Respublikasi Fan va texnika davlat qoʻmitasi astronomiya sohasidagi ilmiy-texnika dasturini amalga oshirishga 1994-yildan boshlab har yili mablagʻ ajratishni nazarda tutsin. 4. Oʻzbekiston Respublikasi Oliy va oʻrta maxsus taʼlim vazirligi astronomiya fani sohasida kadrlarni samarali tayyorlashni yoʻlga qoʻyish uchun Qarshi davlat universiteti huzurida astronomiya kafedrasini tashkil etsin. 5. “Oʻzshartnomasavdo” Fanlar akademiyasi Astronomiya institutining asoslangan ehtiyojiga yarasha 1993-yil 1-apreldan boshlab neft mahsulotlariga kvota ajratishni koʻrib chiqsin. “Oʻzdavneftmahsulot” birlashmasi ana shu mahsulotlarning yetkazib berilishini taʼminlasin. 6. Qashqadaryo viloyati hokimligi: baland togʻdagi astronomiya observatoriyalari Kitob kompleksini barpo etish va uni yanada rivojlantirishga, uni yonilgʻi-moylash materiallari, oziq-ovqat mahsulotlari bilan taʼminlashga koʻmaklashsin; Fanlar akademiyasining Astronomiya instituti bilan birgalikda Maydanak togʻi rayonining nodir astroiqlim zonasining ekologik holatini nazorat qilsin va uni saqlash yuzasidan zarur chora-tadbirlar koʻrsin. 7. Mazkur qarorning bajarilishini nazorat qilish Bosh vazir oʻrinbosari oʻrtoq M. Q. Qoraboyev zimmasiga yuklatilsin.
OʻZBEKISTON GOʻShT VA SUT SANOATI (“OʻZGOʻShTSUTSANOAT”) DAVLAT-AKSIONERLIK UYuShMASINI TAShKIL QILISh VA UNING FAOLIYATI MASALALARI TOʻGʻRISIDA
(resolution, 2011-12-12)

5. Uyushma raisi maqomi, maishiy taʼminot, tibbiy va transport xizmati koʻrsatish sharoitlari boʻyicha respublika vaziriga, raisning birinchi oʻrinbosari vazirning birinchi oʻrinbosariga, rais oʻrinbosarlari vazir oʻrinbosarlariga tenglashtirilsin.